/

На основу члана 27., 29. и 36. Закона о јавној својини ( „Службени гласник РС“ бр.72/2011, 88/2013, 105/2014, 104/2016-др закон и 108/2016) , члана 7. став 1. тачка 15) Закона о јавним набавкама ( Службени гласник РС“ број 124/2012, 14/2015 и 68/2015), члана 2. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ бр.24/2012 и 48/2015), члана 12ж. став 1. и члана 12з. Статута општине Гаџин Хан ( „Службени лист града Ниша“ бр.63/2008, 31/2011, 46/2011 и 36/2013), члана 2. Одлуке о условима прибављања и отуђења непокретности у јаној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ бр.78/2013), члана 3. став 1. тачка 11) Одлуке о Општинском већу општине Гаџин Хан ( „Службени гласник града Ниша бр.83/2012), члана 18. Пословника Општинског већа општине Гаџин Хан („Службени лист града Ниша“ бр.93/2004),

Општинско веће општине Гаџин Хан на својој 40. седници одржаној дана 30. јуна 2017. године, доноси

**О Д Л У К У**

**о прибављању непокретне имовине у јавну својину**

1. **ПРИБАВИТИ** **у поступку јавног надметања непокретност**, до износа средстава од 4.000.000,оо динара предвиђених Одлуком о буџету општине Гаџин Хан за 2017. годину („Службени лист града Ниша бр.151/2016), раздео 5, глава 5.01, функција 130, на позицији 77, економска класификација 511000 - зграде и грађевински објекти, извор – приходи буџета општине (извор 01), и то:
2. **Пословну зграду за коју није утврђена делатност у Гаџином Хану, Милоша Обилића бр.1,** изграђена на КП бр 4510 КО Гаџин Хан, уписана у лист непокретности бр.6 КО Гаџин Хан, број зграде 2, спратности ПР+1+1, површине у основи 123 м2. Објекат има одобрење за употребу.
3. **Опрему, ситан инвентар и залихе,** које се налазе у пословној згради за коју није утврђена делатност **у** Гаџином Хану, Милоша Обилића бр.1, у згради број 2 на КП бр 4510 КО Гаџин Хан, све по спецификацији из продајне документације.
4. **Земљиште на КП бр.** **4510 КО Гаџин Хан,** укупне површине уписане у ЛН 383 м2, и то земљиште уз зграду-објекат површине 138 м2 и под зградом број 1 и 2 укупне површине 245 м2, уписане у лист непокретности број 6 КО Гаџин Хан.
5. **Пословни простор- четири просторије** за које није утврђена делатност**,** на првом спрату у пословној згради за коју није утврђена делатност, у Гаџином Хану, Милоша Обилића 60, у згради број 1, постојећа на КП бр 4510 КО Гаџин Хан, број посебног дела 2, уписано лист непокретности бр.6 КО Гаџин Хан, у површини 94 м2.

2. Непокретностi из става 1. изреке одлуке прибављају се у поступку јавног надметањаиз стечајне масе ДОО „ЗАПЛАЊКА“ у стечају, у Доњем Душнику, ул. Доњи Душник бб, у корист јавне својине општине Гаџин Хан, а ради повећања пословног простора општине Гаџин Хан.

**3. ОВЛАШЋУЈЕ СЕ** председник општине Саша Ђорђевић да може у име и за рачун општине Гаџин Хан да понуди цену непокретности - излицитира, коју је општина Гаџин Хан спремна да плати за предметну непокретност из тачке 1) ове одлуке.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-464-317/17-III

У Гаџином Хану, дана 30. јуна 2017. године ПРЕДСЕДНИК Саша Ђорђевић